Document ID: 32007R0707

REGULAMENTUL (CE) NR. 707/2007 AL COMISIEI
din 21 iunie 2007
privind lansarea unei licitații pentru vânzarea de alcool din vin în vederea utilizării sub formă de bioetanol în Comunitate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole (1), în special articolul 33,
întrucât:
(1)
Regulamentul (CE) nr. 1623/2000 al Comisiei din 25 iulie 2000 de stabilire a normelor de aplicare a Regulamentului (CE) nr. 1493/1999 privind organizarea comună a pieței vitivinicole în ceea ce privește mecanismele de piață (2) stabilește, printre altele, normele de aplicare referitoare la desfacerea stocurilor de alcool constituite ca urmare a distilărilor menționate la articolele 35, 36 și 39 din Regulamentul (CEE) nr. 822/87 al Consiliului din 16 martie 1987 privind organizarea comună a pieței vitivinicole (3) și la articolele 27, 28 și 30 din Regulamentul (CE) nr. 1493/1999 și deținute de organismele de intervenție.
(2)
În conformitate cu articolul 92 din Regulamentul (CE) nr. 1623/2000, trebuie să se lanseze o licitație pentru alcool din vin în vederea utilizării exclusive în sectorul carburanților sub formă de bioetanol în Comunitate, în scopul de a reduce stocurile de alcool din vin comunitar și de a asigura continuitatea aprovizionărilor destinate întreprinderilor agreate conform articolului 92 din Regulamentul (CE) nr. 1623/2000.
(3)
Începând cu 1 ianuarie 1999 și în temeiul Regulamentului (CE) nr. 2799/98 al Consiliului din 15 decembrie 1998 de stabilire a regimului agromonetar pentru moneda euro (4), prețurile din ofertă și garanțiile trebuie să fie exprimate în euro, iar plățile trebuie efectuate în euro.
(4)
Măsurile prevăzute în prezentul regulament sunt conforme cu avizul Comitetului de gestionare a vinurilor,
ADOPTĂ PREZENTUL REGULAMENT:
Articolul 1
(1) Se procedează la vânzarea, prin intermediul unei licitații numerotate, nr. 10/2007 CE, de alcool din vin în vederea utilizării sub formă de bioetanol în Comunitate.
Alcoolul provine din distilările menționate la articolele 27, 28 și 30 din Regulamentul (CE) nr. 1493/1999 și este deținut de organismele de intervenție ale statelor membre.
(2) Volumul total pus în vânzare este de 693 375,74 hectolitri de alcool la 100 % volum, repartizați după cum urmează:
(a)
un lot numerotat 109/2007 CE cu o cantitate de 50 000 de hectolitri de alcool, la 100 % volum;
(b)
un lot numerotat 110/2007 CE cu o cantitate de 50 000 de hectolitri de alcool, la 100 % volum;
(c)
un lot numerotat 111/2007 CE cu o cantitate de 50 000 de hectolitri de alcool, la 100 % volum;
(d)
un lot numerotat 112/2007 CE cu o cantitate de 50 000 de hectolitri de alcool, la 100 % volum;
(e)
un lot numerotat 113/2007 CE cu o cantitate de 50 000 de hectolitri de alcool, la 100 % volum;
(f)
un lot numerotat 114/2007 CE cu o cantitate de 50 000 de hectolitri de alcool, la 100 % volum;
(g)
un lot numerotat 115/2007 CE cu o cantitate de 50 000 de hectolitri de alcool, la 100 % volum;
(h)
un lot numerotat 116/2007 CE cu o cantitate de 50 000 de hectolitri de alcool, la 100 % volum;
(i)
un lot numerotat 117/2007 CE cu o cantitate de 39 995 de hectolitri de alcool, la 100 % volum;
(j)
un lot numerotat 118/2007 CE cu o cantitate de 50 000 de hectolitri de alcool, la 100 % volum;
(k)
un lot numerotat 119/2007 CE cu o cantitate de 50 000 de hectolitri de alcool, la 100 % volum;
(l)
un lot numerotat 120/2007 CE cu o cantitate de 50 000 de hectolitri de alcool, la 100 % volum;
(m)
un lot numerotat 121/2007 CE cu o cantitate de 50 000 de hectolitri de alcool, la 100 % volum;
(n)
un lot numerotat 122/2007 CE cu o cantitate de 53 380,74 de hectolitri de alcool, la 100 % volum.
(3) Localizarea și referințele cuvelor care compun loturile, volumul de alcool conținut de fiecare cuvă, tăria alcoolică și caracteristicile alcoolului figurează în anexa I la prezentul regulament.
(4) Pot participa la licitație numai întreprinderile agreate conform articolului 92 din Regulamentul (CE) nr. 1623/2000.
Articolul 2
Vânzarea are loc în conformitate cu dispozițiile articolelor 93, 94, 94b, 94c, 94d, 95-98, 100 și 101 din Regulamentul (CE) nr. 1623/2000 și cu cele ale articolului 2 din Regulamentul (CE) nr. 2799/98.
Articolul 3
(1) Ofertele trebuie depuse la organismele de intervenție care dețin alcoolul, menționate în anexa II, sau trebuie trimise la adresa acestor organisme de intervenție prin scrisoare recomandată.
(2) Ofertele sunt introduse într-un plic sigilat pe care este indicat „Ofertă-licitație pentru utilizarea sub formă de bioetanol în Comunitate, nr. 10/2007 CE” și care este introdus în alt plic, care este adresat organismului de intervenție în cauză.
(3) Ofertele trebuie să ajungă la organismul de intervenție în cauză până cel târziu la 5 iulie 2007, ora 12.00 (ora Bruxelles-ului).
Articolul 4
(1) Pentru a fi acceptată, oferta trebuie să fie conformă articolelor 94 și 97 din Regulamentul (CE) nr. 1623/2000.
(2) Pentru a fi acceptată, oferta trebuie însoțită în momentul prezentării de:
(a)
dovada constituirii, la organismul de intervenție în cauză care deține alcoolul respectiv, a unei garanții de participare de 4 EUR pe hectolitru de alcool la 100 % volum;
(b)
numele și adresa ofertantului, referința anunțului de participare la licitație, prețul propus exprimat în euro pe hectolitru de alcool la 100 % volum;
(c)
angajamentul ofertantului de a respecta ansamblul dispozițiilor referitoare la licitația în cauză;
(d)
o declarație a ofertantului conform căreia:
(i)
acesta renunță la orice plângere privind calitatea produsului care îi este eventual atribuit și caracteristicile acestuia;
(ii)
acceptă să se supună oricărui control privind destinația și utilizarea alcoolului;
(iii)
acesta acceptă administrarea probei în ceea ce privește utilizarea alcoolului conform condițiilor stabilite în anunțul de participare la licitația în cauză.
Articolul 5
Comunicările prevăzute la articolul 94a din Regulamentul (CE) nr. 1623/2000 privind licitația deschisă în temeiul prezentului regulament sunt transmise Comisiei la adresa care figurează în anexa III la prezentul regulament.
Articolul 6
Formalitățile privind prelevarea eșantioanelor sunt stabilite la articolul 98 din Regulamentul (CE) nr. 1623/2000.
Organismul de intervenție furnizează toate informațiile utile asupra caracteristicilor alcoolului pus în vânzare.
Orice persoană interesată poate obține, adresându-se organismului de intervenție în cauză, eșantioane din alcoolul pus în vânzare, prelevate de către un reprezentant al organismului de intervenție respectiv.
Articolul 7
(1) Organismele de intervenție ale statelor membre unde alcoolul pus în vânzare este depozitat efectuează controale adecvate, în scopul de a verifica natura alcoolului în momentul utilizării finale. În acest sens, acestea pot:
(a)
să aplice, mutatis mutandis, dispozițiile articolului 102 din Regulamentul (CE) nr. 1623/2000;
(b)
să efectueze un control pe eșantion prin intermediul analizei prin rezonanță magnetică nucleară, în scopul de a verifica natura alcoolului în momentul utilizării finale.
(2) Cheltuielile privind controalele menționate la alineatul (1) sunt suportate de întreprinderile cărora li se vinde alcoolul.
Articolul 8
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 iunie 2007.

Labels: 3
14
18